CELEX: 32008R0052
Language: hr
Date: 2008-01-22
Title: Uredba Komisije (EZ) br. 52/2008 od 22. siječnja 2008. o otvaranju carinskih kvota Zajednice, za 2008. godinu i za godine koje slijede, za uvoz određenih prerađenih poljoprivrednih proizvoda podrijetlom s Islanda obuhvaćenih Uredbom Vijeća (EZ) br. 3448/93

02/Sv. 019
            
            
               HR
            
            
               Službeni list Europske unije
            
            
               252
            
         32008R0052
   
               L 018/5
            
            
               SLUŽBENI LIST EUROPSKE UNIJE
            
            
               22.01.2008.
            
         
      UREDBA KOMISIJE (EZ) br. 52/2008
   od 22. siječnja 2008.
   o otvaranju carinskih kvota Zajednice, za 2008. godinu i za godine koje slijede, za uvoz određenih prerađenih poljoprivrednih proizvoda podrijetlom s Islanda obuhvaćenih Uredbom Vijeća (EZ) br. 3448/93
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih mehanizama koji se primjenjuju na određenu robu nastalu preradom poljoprivrednih proizvoda (1), a posebno njezin članak 7. stavak 2.,
   uzimajući u obzir Odluku Vijeća 1999/492/EZ od 21. lipnja 1999. o sklapanju Sporazuma u obliku razmjene pisama između Europske zajednice, s jedne strane, i Republike Islanda, s druge strane, o Protokolu 2. uz Sporazum između Europske ekonomske zajednice i Republike Islanda (2), a posebno njezin članak 2.,
   budući da:
   
               (1)
            
            
               Sporazumom u obliku razmjene pisama između Europske zajednice, s jedne strane, i Republike Islanda, s druge strane, o Protokolu 2. uz Sporazum između Europske ekonomske zajednice i Republike Islanda, odobrenim Odlukom 1999/492/EZ, predviđa se godišnja carinska kvota za uvoz proizvoda od šećera i čokolade i ostalih prehrambenih proizvoda što sadrže kakao s Islanda. Neophodno je otvoriti tu kvotu za 2008. i za godine koje slijede.
            
         
               (2)
            
            
               Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) utvrđuju se pravila za upravljanje carinskim kvotama. Primjereno je da se carinskim kvotama koje su otvorene ovom Uredbom upravlja u skladu s navedenim pravilima.
            
         
               (3)
            
            
               Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja u vezi s trgovinom prerađenim poljoprivrednim proizvodima koji nisu navedeni u Prilogu I.,
            
         DONIJELA JE OVU UREDBU:
   Članak 1.
   Od 1. siječnja do 31. prosinca 2008. te za godine koje slijede, proizvodi podrijetlom s Islanda i koji se uvoze u Zajednicu, koji su navedeni u Prilogu, predmetom su carina iz tog Priloga u granicama u njemu navedene godišnje kvote.
   Članak 2.
   Carinskom kvotom iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 3.
   Ova Uredba stupa na snagu trećega dana od dana objave u Službenom listu Europske unije.
   Primjenjuje se od 1. siječnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. siječnja 2008.
      
         
            Za Komisiju
         
         Günter VERHEUGEN
         
         
            Potpredsjednik
         
      
   
   
      (1)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2580/2000 (SL L 298, 25.11.2000., str. 5.).
   
      (2)  SL L 192, 24.7.1999., str. 47.
   
      (3)  SL L 253, 11.10.1993., str. 1. Uredba kako je zadnje izmijenjena Uredbom (EZ) br. 214/2007 (SL L 62, 1.3.2007., str. 6.).
   PRILOG
   
               Redni broj
            
            
               Oznaka KN
            
            
               Naziv
            
            
               Godišnja kvota
            
            
               Carinska stopa koja se primjenjuje
            
         
               09.0799
            
            
               1704 90 10
               1704 90 30
               1704 90 51
               1704 90 55
               1704 90 61
               1704 90 65
               1704 90 71
               1704 90 75
               1704 90 81
               1704 90 99
            
            
               Proizvodi od šećera (uključujući bijelu čokoladu), bez kakaa, uvršteni pod oznaku KN 1704 90
            
            
               500 tona
            
            
               50 % carinske stope za treće zemlje (1) do maksimuma od 35,15 eura/100 kg
            
         
               1806 32 10
               1806 32 90
               1806 90 11
               1806 90 19
               1806 90 31
               1806 90 39
               1806 90 50
               1806 90 60
               1806 90 70
               1806 90 90
            
            
               Čokolada i ostala hrana što sadrži kakao uvrštena pod oznake KN 1806 32, 1806 90
            
         
               1905 31 11
               1905 31 19
               1905 31 30
               1905 31 91
               1905 31 99
               1905 32 11
               1905 32 19
               1905 32 91
               1905 32 99
            
            
               Slatki keksi, vafli i oblate uvršteni pod oznake KN 1905 31 i 1905 32, isključujući vafle i oblate s masenim udjelom vode većim od 10 %
            
         
      (1)  Carinska stopa za treće zemlje: stopa koja se sastoji od ad valorem vrijednosti i, kada je to primjereno, poljoprivredne komponente, ograničene na najvišu stopu kada je to predviđeno zajedničkom carinskom tarifom.